sagorsarker/bangla-wikipedia huggingface dataset:
দীপা সাহি

দীপা সাহি (জন্মঃ ১৯৬২) হচ্ছেন ভারতের একজন চলচ্চিত্র প্রযোজক এবং পরিচালক, এছাড়াও তিনি একজন চলচ্চিত্র অভিনেত্রী, চিত্রনাট্য এবং কাহিনী লেখক হিসেবেও কাজ করেছেন। তিনি শাহরুখ খানের সঙ্গে "মায়া মেমসাব" চলচ্চিত্রে অভিনয় করেছিলেন, চলচ্চিত্রটি ১৯৯৩ সালে মুক্তি পেয়েছিলো। তার পরিচালিত প্রথম চলচ্চিত্র ছিলো তেরে মেরে ফেরে (২০১১)।
দীপা ১৯৬২ সালে দেহরাদুনে একজন সেনা সদস্যের সংসারে জন্মগ্রহণ করেন। জাতিগতভাবে দীপা একজন পাঞ্জাবি। দীপা তার জীবনের পুরোটাই মিরাটে কাটিয়েছেন (বিয়ের আগ পর্যন্ত)। দীপা রাষ্ট্রীয় নাট্য বিদ্যালয়ে পড়তেন তবে এর আগে তিনি ইন্দ্রপ্রস্থ মহিলা কলেজে (দিল্লি) পড়েছিলেন। অল্প বয়সে (মাত্র ১৫ বছর বয়সে) দীপার বিয়ে হয়ে গিয়েছিলো তবে ঐ বিয়ে বেশিদিন টেকেনি, দীপা ৪০ বছর বয়সে ২০০২ সালে কেতন মেহতাকে বিয়ে করেন যিনি দীপার সাথেই চলচ্চিত্র-সংশ্লিষ্ট মানুষ ছিলেন।
দীপা আশির দশকেই তার চলচ্চিত্র কর্মজীবন শুরু করেন নিম্নশ্রেণীর হিন্দি চলচ্চিত্রে অভিনয়ের মাধ্যমে যেগুলোতে যৌন উত্তেজক দৃশ্য থাকতো, তবে দীপা শাহ রুখ খানের সঙ্গে প্রথম শ্রেণীর হিন্দি চলচ্চিত্র "মায়া মেমসাব"-এ অভিনয়ের সুযোগ পেয়ে যান, এবং এই চলচ্চিত্রেও তাকে কাহিনীর প্রয়োজনে যৌন উত্তেজক দৃশ্যে অভিনয় করতে হয়েছিলো।
২০০৫ সালে মুক্তিপ্রাপ্ত আমির খান অভিনীত চলচ্চিত্র দীপার প্রযোজিত ছিলো।
রোমানীয় প্রত্নতত্ত্ব

রোমানিয়ান প্রত্নতত্ত্ব ১৯ শতকে শুরু হয়
আলেকজান্দ্রু ওদোবেস্কু, ইস্তোরিয়া প্রত্নতাত্ত্বিক, ১৮৭৭
এল মাহাল্লা এল কুবরা

এল মাহাল্লা এল কুবরা (, , , ) – সাধারণ সংক্ষিপ্ত রূপ- "" – হচ্ছে নীল ব-দ্বীপ ও ঘারবিয়া গভর্নরেটের সবচেয়ে বড় শহর। ২০১২ সালে এর জনসংখ্যা ছিল ৫৩৫,২৭৮ জন। এটি মিশরের একটি বৃহৎ শিল্প ও কৃষি শহর। এটি দামিয়েতা শাখা উপনদীর পশ্চিম তীরে নীল বদ্বীপের মাঝখানে অবস্থিত। শহরটি এর বস্ত্র শিল্পের জন্য পরিচিত। এবং এটি "মিসর স্পিনিং এন্ড উইভিং কোম্পানির" জন্যও পরিচিত, যেটি প্রায় ২৭,০০০ লোক নিয়োগ করে।
টলেমেটিক ও রোমান মিশিরে এল মাহাল্লা এল কুবরা "থিওডসিউ" (বা "থিওডসিউ নিক্সিস" কপটিক: ⲑⲉⲟⲇⲱⲥⲓⲟⲩ ⲛⲓⲝⲓⲥ, যেখানে ⲛⲓⲝⲓⲥ হচ্ছে সম্ভবত কপটিক ⲛⲓϣϯ এর গ্রিক লিপি হচ্ছে - "মহান") নামে পরিচিত (যা সম্ভবত "হিবিস্কাস ক্যানাবিনাস" এর উল্লেখ করে)। এদিকে কপটিক নথিতে এটি "ϯϣⲁⲓⲣⲓ" নামে পরিচিত।
এল মাহাল্লা এল কুবরা ১৮৩৬ সালে তান্তায় স্থানান্তরিত হওয়ার পূর্বে ১৩২০ সালে ইবনে কালাউন কর্তৃক ঘরবিয়া প্রদেশের রাজধানী হিসেবে মনোনীত হয়।
ডেনমার্কে ইসলামকে নিয়ে উপহাস করা একটি কার্টুন প্রকাশের পর ২০০৬ সালে এল মহল্লায় পুলিশের সাথে ১৫,০০০ এর ও বেশি বিক্ষোভকারী সংঘর্ষে লিপ্ত হয়।
পরবর্তীতে ২০০৬ সালে বস্ত্র শ্রমিকরা উন্নত জীবনযাত্রার দাবিতে বাজার সংস্কারের প্রতিবাদে আন্দোলন করে।
২০০৮ সালের এপ্রিল মাসে শহরটি প্রেসিডেন্ট হোসনি মুবারকের নির্বাচনের ফলাফলের প্রতিবাদে ব্যাপক বিক্ষোভ প্রদর্শন করে। তারা নির্বাচনে কারচুপি হয়েছে বলে দাবী করে এবং আরো ভালো বেতনের দাবী জানায়। নিরাপত্তা বাহিনীকে ভিন্নমতাবলম্বীদের বিরুদ্ধে ব্যবস্থা নিতে আদেশ দেওয়া হয় এবং মে মাসে তারা শহরে দুই বা তিনজনকে হত্যা করে। এবং ডজন খানেক মানুষ এতে আহত হয়। দ্যা ওয়াশিংটন পোস্ট অনুসারে মুবারকের বিলবোর্ড উল্টে দেওয়া মাহাল্লার বিক্ষোভকারীদের ছবিকে কিছু মিশরীয় মিশরীয় রাজনীতিতে একটি টার্নিং পয়েন্ট হিসেবে দেখেন। দ্যা অবজার্ভার লিখেছে যে ২০০৬ থেকে ২০১১ সাল পর্যন্ত এল মহল্লায় বিক্ষোভ সারা মিশর জুড়ে বৃহত্তর রাজনৈতিক পরিবর্তনের নেতৃত্ব দিয়েছে। এল মহল্লায় ধর্মঘটী বস্ত্র শ্রমিকদের সমর্থনে ২৮ বছর বয়সী প্রকৌশলী আহমেদ মাহের প্রতিষ্ঠিত একটি ফেসবুক গ্রুপ ৭০,০০০ অনুসারী লাভ করে এবং জাতীয়ভাবে ধর্মঘটকারীদের সমর্থন আদায় এবং সংগঠিত করতে সাহায্য করে।
২০১১ সালে মাহাল্লায় বিক্ষোভ মুবারক একনায়কতন্ত্রের পতনে অবদান রাখে।
১৫ জুলাই, ২০১২ তারিখে এল মাহালা এল কুবরার মিসর স্পিনিং এন্ড বুনন কোম্পানির ২৫,০০০ কর্মী ধর্মঘট পালন করে। তারা মুনাফা ভাগাভাগি বৃদ্ধি, উন্নত অবসর সুবিধা এবং ব্যবস্থাপনা প্রবর্তনের দাবিতে ধর্মঘট পালন করে। মিসরের কর্মীরা এই অঞ্চলের আরও সাতটি টেক্সটাইল ফ্যাক্টরির শ্রমিকদের সাথে যোগ দেয় এবং মিশরের অন্যান্য অংশে ডাক্তার এবং স্বাস্থ্য কর্মী, বিশ্ববিদ্যালয়ের কর্মী এবং সিরামিক কর্মীদের মধ্যে ধর্মঘট শুরু হয়।
২৮ নভেম্বর তারিখে মুসলিম ব্রাদারহুডের সমর্থক বা বিরোধী বিক্ষোভকারীদের মধ্যে সংঘর্ষে ১০০ জনেরও বেশি লোক আহত হয়। ৭ ডিসেম্বর তারিখে শহরটি মিশর থেকে নিজেকে স্বায়ত্তশাসিত ঘোষণা করে, শ্রমিক এবং ছাত্র হিসেবে, তারা "মুসলিম ব্রাদারহুড স্টেট" থেকে নিজেদের স্বাধীন ঘোষণা করে, রেল লাইন কেটে দেয় এবং শহরের প্রবেশ পথ বন্ধ করে দেয়। বিক্ষোভকারীরা সিটি কাউন্সিলে হামলা চালায় এবং এটিকে একটি বিপ্লবী কাউন্সিল হিসেবে প্রতিস্থাপন করার ইচ্ছা প্রকাশ করে।
কোপেন গেইগার জলবায়ু শ্রেণীকরণ পদ্ধতি এই শহরের জলবায়ুকে উষ্ণ মরু জলবায়ু (বিডাব্লিউএইস) হিসেবে শ্রেণীকরণ করেছে।
এল মাহাল্লা এল কুবরার বৃহত্তম পাবলিক সেক্টর মিশরীয় বস্ত্র কোম্পানি, "মিসর স্পিনিং এন্ড উইভিং কোম্পানি", ২৭,০০০ কর্মী নিয়োগ করেছে।
জারুহি কাভালচিয়ান

জারুহি কাভালচিয়ান (আর্মেনিয়ান: Զարուհի Քավալջյան, ১৮৭৭ - ১০ জুন ১৯৬৯) ছিলেন তুরস্কের বংশোদ্ভূত আর্মেনিয়ান। পেশায় একজন চিকিৎসক এবং প্রথম মহিলা চিকিৎসক।
জারুহি কাভালচিয়ান জন্মগ্রহণ করেছিলেন আদপাবাজার শহরে, তুরস্ক, ডাক্তার সেরোব কাভালজিয়ানের পরিবারের সন্তান তিনি; যিনি বোস্টন বিশ্ববিদ্যালয় স্কুল অফ মেডিসিন থেকে স্নাতক পাশ করেছেন। তিনি আদপাবাজার ও ইজমিটে একজন চিকিৎসক হিসাবে কাজ করেছিলেন। ১৮৯৮ সালে আদপাবাজারের আমেরিকা কলেজ অফ গার্লস থেকে স্নাতক পাস করার পরে, কাভালচিয়ান মার্কিন যুক্তরাষ্ট্র ত্যাগ করে চলে যান কারণ উসমানীয় সাম্রাজ্য মেয়েদের চিকিৎসা বিজ্ঞান নিয়ে পড়ার অনুমতি ছিল না। ১৯০৩ সালে তিনি ইলিনয় কলেজ অফ মেডিসিন বিশ্ববিদ্যালয় থেকে স্নাতক ডিগ্রি অর্জন করেছিলেন এবং ১৯০৪ সালে তিনি আদপাবাজারে ফিরে আসেন এবং আমেরিকার কলেজটিতে জীববিজ্ঞানের পাঠদানের শুরু করেন; একই সঙ্গে বাবার সাথে একজন ডাক্তার হিসাবে কাজ করেছিলেন।
প্রথম বিশ্বযুদ্ধের সময় ১৯২১ সালে জারুহি কাভালচিয়ান 'আমেরিকান কলেজ অফ গার্লস'-এর সাথে একত্রে কাজ করেন; সেই সময় আহতদের সহায়তা প্রদান করার জন্য একটি প্রতিষ্ঠানে কাজ করেছেন, এরপরে ইস্তাম্বুলের এসকদার জেলায় চলে আসেন।
লাইবেরিয়া ফুটবল অ্যাসোসিয়েশন

লাইবেরিয়া ফুটবল অ্যাসোসিয়েশন (; এছাড়াও সংক্ষেপে এলএফএ নামে পরিচিত) হচ্ছে লাইবেরিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৬ সালে প্রতিষ্ঠিত হয়েছে। এটি প্রতিষ্ঠার ২৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৬ বছর পর ১৯৬২ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর লাইবেরিয়ার রাজধানী মনরোভিয়ায় অবস্থিত।
এই সংস্থাটি লাইবেরিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লাইবেরিয় প্রথম বিভাগ, লাইবেরিয় দ্বিতীয় বিভাগ লীগ এবং লাইবেরিয় এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে লাইবেরিয়া ফুটবল অ্যাসোসিয়েশনের সভাপতির দায়িত্ব পালন করছেন মুস্তফা রাজি এবং সাধারণ সম্পাদকের দায়িত্ব পালন করছেন আইসাক মন্টগোমেরি।
নাইজেরিয়া ফুটবল ফেডারেশন

নাইজেরিয়া ফুটবল ফেডারেশন (; এছাড়াও পূর্বে নাইজেরিয়া ফুটবল অ্যাসোসিয়েশন এবং সংক্ষেপে এনএফএফ নামে পরিচিত) হচ্ছে নাইজেরিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪৫ সালে প্রতিষ্ঠিত হয়েছে। এটি প্রতিষ্ঠার ১৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৪ বছর পর ১৯৫৯ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর নাইজেরিয়ার রাজধানী আবুজায় অবস্থিত।
এই সংস্থাটি নাইজেরিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে নাইজেরীয় পেশাদার ফুটবল লিগ, নাইজেরীয় জাতীয় লিগ, এনডব্লিউএফএল প্রিমিয়ারশিপ এবং এআইটিইও কাপের মতো প্রতিযোগিতার সকল কার্যক্রম পরিচালনা করে। বর্তমানে নাইজেরিয়া ফুটবল ফেডারেশনের সভাপতির দায়িত্ব পালন করছেন আমাজু পিনিক এবং সাধারণ সম্পাদকের দায়িত্ব পালন করছেন সানুসি মোহাম্মেদ।
গাম্বিয়া ফুটবল ফেডারেশন

গাম্বিয়া ফুটবল ফেডারেশন (; এছাড়াও সংক্ষেপে জিএফএফ নামে পরিচিত) হচ্ছে গাম্বিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫২ সালে প্রতিষ্ঠিত হয়েছে। এটি প্রতিষ্ঠার ১৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৪ বছর পর ১৯৬৬ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর গাম্বিয়ার বৃহত্তম শহর সেরেকুন্দায় অবস্থিত।
এই সংস্থাটি গাম্বিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে জিএফএ লীগ প্রথম বিভাগ, জিএফএ লীগ দ্বিতীয় বিভাগ এবং গাম্বীয় কাপের মতো প্রতিযোগিতার সকল কার্যক্রম পরিচালনা করে। বর্তমানে গাম্বিয়া ফুটবল ফেডারেশনের সভাপতির দায়িত্ব পালন করছেন লামিন কাবা বাজো এবং সাধারণ সম্পাদকের দায়িত্ব পালন করছেন লামিন জাসি।
ঘানা ফুটবল অ্যাসোসিয়েশন

ঘানা ফুটবল অ্যাসোসিয়েশন (; এছাড়াও সংক্ষেপে জিএফএ নামে পরিচিত) হচ্ছে ঘানার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৭ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৬০ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর ঘানার রাজধানী আক্রায় অবস্থিত।
দুর্নীতি কেলেঙ্কারী উদ্ঘাটন হওয়ার পরে ২০১৮ সালের ৭ই জুন তারিখে ক্রীড়া মন্ত্রীর আইজাক কোয়ামে এশিয়াহমাহ তাৎক্ষণিকভাবে এই সংস্থাটি বিলুপ্ত ঘোষণা করেন। ২০১৯ সালের অক্টোবর মাসে, নতুন সভাপতি নির্বাচিত হওয়ার পর ফিফা নরমালাইজেশন কমিটির কাজ শেষ হওয়ার পরে এই সংস্থার পুনর্গঠন হয়।
এই সংস্থাটি ঘানার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ঘানা প্রিমিয়ার লীগ, জাতীয় নারী লীগ এবং ঘানায়ীয় এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে ঘানা ফুটবল অ্যাসোসিয়েশনের সভাপতির দায়িত্ব পালন করছেন কার্ট ওক্রাকু এবং সাধারণ সম্পাদকের দায়িত্ব পালন করছেন প্রস্পার আড্ডো।
বীথিকা (কাব্যগ্রন্থ)

বীথিকা হল রবীন্দ্রনাথ ঠাকুরের লেখা একটি বাংলা কাব্যগ্রন্থ। এটি ১৯৩৫ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি।
সীমা পরিহার

সীমা পরিহর একজন প্রাক্তন দস্যু এবং একজন ভারতীয় রাজনীতিবিদ। তিনি সমাজবাদী পার্টির সদস্য। পরিহর দাবি করেছেন যে তাঁর অনুপ্রেরণা হলেন ফুলান দেবী যিনি ডাকাত কুইন হিসাবে পরিচিত ছিলেন এবং রাজনীতিবিদ হওয়ার আগে দস্যুও ছিলেন। তিনি ২০১০ সালে "বিগ বসের" প্রতিযোগী ছিলেন।
সীমা পারিহার উত্তরপ্রদেশের অরাইয়াতে একটি দরিদ্র ঠাকুর পরিবারে জন্মগ্রহণ করেন । ১৯৮৩ সালে মাত্র ১৩ বছর বয়সে উত্তর প্রদেশের বাওয়াইন গ্রাম থেকে ডাকাত লালা রাম ও কুসুমা নিয়ান দ্বারা অপহরণ হয়েছিলেন এবং পরে তিনি নিজেই ডাকাত হয়েছিলেন। ১৯৮৬ সালে তিনি ডাকাত নির্ভয় সিং গুজ্জরকে বিয়ে করেছিলেন কিন্তু পরে তিনি লালা রামের কাছে ফিরে আসেন। পরিহর তার গ্যাংয়ের প্রধান হয়ে ওঠে এবং বিহান্দ জঙ্গল এবং চাম্বল নদীর আশেপাশের অঞ্চলগুলিতে লুটপাট, অপহরণ ও হত্যায় লিপ্ত হন। কর্মজীবনের সময় তিনি ৭০ জনকে হত্যা করেছিলেন, ২০০ জনকে অপহরণ করেছিলেন এবং ৩০ টি বাড়ি লুট করেছিলেন। ১৮ বছর ডাকাতির পরে 2000 সালের জুনে তিনি উত্তরপ্রদেশ পুলিশের কাছে আত্মসমর্পণ করেছিলেন। ৮ জনের বিরুদ্ধে খুনের অভিযোগ ও অর্ধ ডজন অপহরণ সহ ২৯ টি অভিযোগের মুখোমুখি হয়ে তার জেল হয়েছিল। ২০০১ সালের আগস্টে তিনি বলেছিলেন যে তিনি রাজনৈতিক দলগুলির কাছ থেকে অফার পেয়েছেন।
২০০২সালের উত্তর প্রদেশ বিধানসভা নির্বাচনে, তিনি শিবসেনাকে সমর্থন করেছিলেন। ২০০৬ সালের নভেম্বরে তিনি ইন্ডিয়ান জাস্টিস পার্টিতে যোগ দিয়েছিলেন, এবং ২০০৭ সালে মির্জাপুর - ভাদোহি লোকসভা উপনির্বাচনের প্রার্থী হিসাবে দাঁড়িয়েছ। 
২০০৮ সালের জানুয়ারীতে তিনি লোক জনশক্তি পার্টিতে যোগ দেন এবং ঐ বছরের অক্টোবরে তিনি সমাজবাদী পার্টিতে যোগ দেন।. ২০০৮ এর অক্টোবরে তিনি ১৫ টি ক্রিমিনাল কেস .থেকে খাালাাস হন এবং আরো ১৪ টি কেসের বেইল পান।
২০১১ সালে পরিহর একটি দুর্নীতিবিরোধী সংস্থা জাতীয় দুর্নীতি নিরসন কাউন্সিলের মহিলা শাখার প্রধান নিযুক্ত হন। 
উন্ডেড- দ‍্য ব‍্যান্ডিত কুইন ছবিতে অভিনয় করেছেন সীমা পরিহর। এই ছবিটি হিন্দি সিনেমার প্রথম উদাহরণ যেখানে একটি "দস্যু রানী" তার নিজের বাস্তব জীবনের গল্প পর্দায় অভিনয় করেছিল। চাম্বল উপত্যকার লোকেশন শট, ছবিটি ২০০৬ সালে মুক্তি পেয়েছিল। ২০০৫ সালে লিসেস্টার এক্সপো বলিউড ফিল্ম ফেস্টিভ্যালে (যুক্তরাজ্য) ক্রিটিক্স অ‍্যাওয়ার্ড জিতেছিল ছবিটি ২০১০ সালে সীমা পরিহর ভারতীয় রিয়েলিটি টিভি অনুষ্ঠান "বিগ বসের" ৪ র্থ মরসুমেও অংশ নিয়েছিলেন। এই শোটি 3 অক্টোবর ২০১০ থেকে কালারস চ‍্যানেলেপ্রচারিত হয়েছিল এবং পরিহার বাড়ি থেকে ৭৬ (সপ্তাহের ১১) দিন বাদে আউট হয়েছিলেেন "বিগ বসে" অংশ নেওয়ার আগে সীমা পরিহর কারাগারে ছিলেন এবং প্রোগ্রামে উপস্থিত হওয়ার অনুমতি চেয়ে এলাহাবাদ হাইকোর্টে একটি আবেদন করেছিলেন। প্রথমে এলাহাবাদ হাইকোর্ট তার উপস্থিতির আবেদন নাকচ করে দেয়।
বুর্কিনাবি ফুটবল ফেডারেশন

বুর্কিনাবি ফুটবল ফেডারেশন (, ; এছাড়াও সংক্ষেপে এফবিএফ নামে পরিচিত) হচ্ছে বুর্কিনা ফাসোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৯ সালে প্রতিষ্ঠিত হয়েছে। এটি প্রতিষ্ঠার ৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর বুর্কিনা ফাসোর রাজধানী ওয়াগাদুগুে অবস্থিত।
এই সংস্থাটি বুর্কিনা ফাসোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বুর্কিনাবি প্রিমিয়ার লীগ, কুপ দো ফাসো এবং বুর্কিনাবি সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে বুর্কিনাবি ফুটবল ফেডারেশনের সভাপতির দায়িত্ব পালন করছেন সিতা সাঙ্গারে এবং সাধারণ সম্পাদকের দায়িত্ব পালন করছেন বুবাকার ইয়াগো।
পলল শাখা

পলল শাখা একটি অগভীর শঙ্কু আকৃতির ভূমিভাগ,যা তৈরী হয় পলল বা পলি জমে, এবং যার শীর্ষটি থাকে পলি যেখান থেকে উৎপত্তি হচ্ছে। যেন একটি গিরিখাত, পাহাড়ের উঁচু অংশ থেকে নির্গত হচ্ছে। পলল শাখা সাধারণত শুষ্ক থেকে প্রায় শুষ্ক পার্বত্য অঞ্চলে তৈরী হয়, তবে বৃষ্টিবহুল আর্দ্র অঞ্চলে ও যেখানে নবীন হিমবাহ তৈরী হচ্ছে, 
এমন অঞ্চলেও পলল শাখা গড়ে ওঠে। পলল শাখার বিস্তৃতি কমপক্ষে থেকে প্রায় পর্যন্ত হতে পারে।
জলস্রোত যখন কোনো আবদ্ধ সরু খাতের মতো স্থান থেকে নির্গত হয়ে অনেকটা স্থান জুড়ে ছড়িয়ে পড়ে প্রবাহিত হতে থাকে এবং ভূমিতলে অনুপ্রবেশ ঘটতে থাকে,সেই জায়গায় সাধারণত পলল শাখা গড়ে ওঠে। 
তখন ধীরে ধীরে জলস্রোতের বহন ক্ষমতা কমতে থাকে আর ভূমিতলে পলল বা পলি জমতে থাকে। এতে অনেক সময় কাদা পাথরের স্রোতের সৃষ্টি হয় অথবা এক বা একাধিক ক্ষণস্থায়ী বা দীর্ঘস্থায়ী জলস্রোতের সৃষ্টি হয়।
ভূতাত্বিক তথ্যাবলীতে দেখা যায় যে, পলল শাখার গঠন একটি অতি সাধারণ প্রাকৃতিক বিষয়, যেমন, উত্তর আমেরিকার পূর্বাঞ্চলে ট্রায়াসিক অববাহিকা এবং ইংল্যান্ডের ডেভনের দক্ষিণাঞ্চলের নবীন লাল বেলেপাথরের স্তর। ভূতাত্বিক তথ্য অনুযায়ী, প্রচুর পরিমাণে নুড়ি পাথর এসে জমে, এই ধরনের পললে। 
হিমালয় পর্বতমালা সংলগ্ন সিন্ধু-গাঙ্গেয় সমভূমি অঞ্চলে বেশ কিছু বৃহৎ পলল শাখা দেখা যায়। কোনো শাখানদীর ধারা সরে গেলে ( "সংযোগ বিচ্ছিন্নকরণ") অনেক সময়ে ধ্বংসাত্মক বন্যা হতে পারে এসব স্থানে, তার উদাহরণ ২০০৮ সালে কোশী নদীর পলল শাখায় মারাত্মক বন্যা।
বিস্তৃতির নিরিখে, পলল শাখার বিস্তার শুরুতে মাত্র কয়েক মিটার থেকে শুরু করে ১৫০ কিলোমিটার পর্যন্ত হতে পারে এবং ১.৫° থেকে ২৫° পর্যন্ত ঢালু হতে পারে। এই পরিমাপ সাধারণত পলল শাখার শীর্ষ থেকে নেওয়া হয়, যেখানে ঢাল সর্বাধিক এবং অবতল ("অগ্র শাখা" বা "শাখামুখ"), যত নীচের দিকে নামা যায় তত ঢাল কমে আসে ( "মধ্যশাখা" ) এবং নীচের অংশে শাখার প্রান্তভাগ অঞ্চলে তা একেবারেই কমে যায় ("দূরবর্তী শাখা" বা "বহিঃ শাখা")। "অগ্র শাখা" অংশে "জমা পলল" সাধারণত কর্কশ নুড়ি পাথর। একটি পলল শাখায় যে পলল জমা হয় তা কর্কশ ছোটো বড় নুড়ির মিশ্রণ। কিন্তু "বহিঃ শাখা"য় পলল অনেক মসৃণ হয়ে আসে। 
যখন পাললিক সমতলে কোনো নদী বা উপত্যকার বাধা থাকে না,তখন উন্মুক্ত পলল শাখা গড়ে উঠতে দেখা যায়। অন্যান্য ভূ-গঠন সংক্রান্ত কোনো বাধা বা প্রভাব না থাকায় এক্ষেত্রে পলল, শাখা প্রান্ত ধরে ছড়িয়ে যেতে থাকে ও বিস্তৃত ভূমিভাগে জমতে থাকে। যে ক্ষেত্রে পাললিক সমতল সঙ্কীর্ণ ও পলল ধারার প্রায় সমান্তরাল, তখন পলল শাখার আকৃতিও খনিকটা অন্যরকম হয়। তরঙ্গ বা শাখার প্রান্তভাগ, খাতে ক্ষয় জনিত কারণে "পায়ের আঙ্গুলের আকারের" পলল শাখা গড়ে ওঠে।
পর্বত থেকে যখন অনেক নদী বা ঝর্ণা নির্গত হয়ে সমতলে নেমে আসে, তখন পলল শাখাগুলি মিলিত হয়ে প্রায় একটি আলখাল্লা ধরনের আকৃতি নেয়। শুষ্ক থেকে প্রায় শুষ্ক আবহাওয়াযুক্ত অঞ্চলে এই মিলিত পলল শাখাকে "বাজাডা পলল" বলে; এবং আর্দ্র জলবায়ু অঞ্চলে একে "পাইডমন্ট" পলল শাখা বলা হয়। .
ভিক্টর নিয়াচি

ভিক্টর নিয়াচি (; জন্ম: ৮ জুলাই, ১৯৯২) হারারে এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০২০-এর দশক থেকে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ঈগলস ও মাউন্টেনিয়ার্স বি দলের প্রতিনিধিত্ব করেন। দলে তিনি মূলতঃ ডানহাতে ফাস্ট মিডিয়াম বোলিংয়ে পারদর্শী। এছাড়াও, ডানহাতে নিচেরসারিতে ব্যাটিং করেন তিনি।
২০১৪ সাল থেকে ভিক্টর নিয়াচি’র প্রথম-শ্রেণীর খেলোয়াড়ী জীবন চলমান রয়েছে। ২০১৭-১৮ মৌসুমের লোগান কাপে মাউন্টেনিয়ার্সের পক্ষে সর্বোচ্চ উইকেট শিকারীর মর্যাদাপ্রাপ্ত হয়েছেন। আট খেলায় অংশ নিয়ে ৩১টি ডিসমিসাল ঘটান তিনি।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ভিক্টর নিয়াচি। ১৯ জানুয়ারি, ২০২০ তারিখে হারারেতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২২ ফেব্রুয়ারি, ২০২০ তারিখে ঢাকায় স্বাগতিক বাংলাদেশ দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
জানুয়ারি, ২০২০ সালে সফরকারী শ্রীলঙ্কা দলের বিপক্ষে টেস্ট খেলায় অংশগ্রহণকল্পে জিম্বাবুয়ে দলে তাকে অন্তর্ভুক্ত করা হয়। ১৯ জানুয়ারি, ২০২০ তারিখে হারারেতে সিরিজের প্রথম টেস্টে তার অভিষেক পর্ব সম্পন্ন হয়।
ডেভিড বার্নার্ড

ডেভিড এডিসন বার্নার্ড (; জন্ম: ১৯ জুলাই, ১৯৮১) কিংস্টন এলাকায় জন্মগ্রহণকারী জ্যামাইকীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শী ছিলেন ডেভিড বার্নার্ড।
২০০০-০১ মৌসুম থেকে ২০১৬ সাল পর্যন্ত ডেভিড বার্নার্ডের প্রথম-শ্রেণীর খেলোয়াড়ী জীবন চলমান ছিল। ওয়েস্ট ইন্ডিজ বি-দলের পক্ষে বেশ সুন্দর অল-রাউন্ড ক্রীড়াশৈলী প্রদর্শন করেন। এরপর তাকে ২০০২-০৩ মৌসুম থেকে জ্যামাইকার পক্ষে খেলার সুযোগ দেয়া হয়। ক্যারিব বিয়ার সিরিজে ৪৫.৯১ গড়ে ৫৫১ রান সংগ্রহসহ ২৬ উইকেট লাভে সক্ষমতা দেখিয়েছিলেন।
দীর্ঘাকায়, দর্শনীয় ব্যাটিংয়ের অধিকারী ডেভিড বার্নার্ড ৯১ রানের প্রথমবারের মতো প্রথম-শ্রেণীর ক্রিকেটে অর্ধ-শতরানের ইনিংস খেলেন। একটি ছক্কা ও ১৩টি চার নিয়ে গঠিত ঐ ইনিংসটি অভিজ্ঞ বোলিং আক্রমণে পরিচালিত লিওয়ার্ড আইল্যান্ডসের বিপক্ষে করেছিলেন। ২৩ গড়ে প্রথম-শ্রেণীর উইকেট পান।
সমগ্র খেলোয়াড়ী জীবনে তিনটিমাত্র টেস্ট, বিশটি একদিনের আন্তর্জাতিক ও একটিমাত্র টুয়েন্টি২০ আন্তর্জাতিকে অংশগ্রহণ করেছেন ডেভিড বার্নার্ড। ১৯ এপ্রিল, ২০০৩ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৭ জুলাই, ২০০৯ তারিখে সেন্ট জর্জেসে সফরকারী বাংলাদেশ দলের বিপক্ষে সর্বশেষ টেস্টে অংশ নেন তিনি।
২০০৩ সালে অস্ট্রেলিয়ার বিপক্ষে টেস্ট খেলার জন্যে তাকে আমন্ত্রণ জানানো হয়। কিন্তু, এক টেস্ট পরই তাকে দল থেকে বাদ দেয়া হয়। ঐ বছর তিনি চারটি ওডিআইয়ে অংশ নেয়ার সুযোগ পান। এরপর তিনি ঘরোয়া ক্রিকেটে ফিরে যান। ২০০৮-০৯ মৌসুমে ঘরোয়া ক্রিকেটে দূর্দান্ত খেলেন। এ সুবাদে তাকে পুনরায় দলে ফিরিয়ে আনা হয়। ইংল্যান্ড গমনের পর নিজ দেশে সফরকারী ভারতের বিপক্ষে চারটি ওডিআইয়ে অংশ নেন।
এরপর, জুলাই, ২০০৯ সালে অপ্রত্যাশিত ঘটনার কারণে পুনরায় টেস্ট খেলার জন্যে দলে নিয়ে আসা হয়। সেন্ট ভিনসেন্টে বাংলাদেশের বিপক্ষে সিরিজের প্রথম টেস্টের পূর্বদিন তাকে দলে নেয়া হয়। দূর্বলতর ওয়েস্ট ইন্ডিজ দলের পক্ষে নিজস্ব দ্বিতীয় টেস্টে অংশ নেন। ১৭ ও ৬৯ রান সংগ্রহ করেছিলেন তিনি। মূল দলটি বোর্ডের সাথে আর্থিক মতানৈক্যের কারণে খেলায় অংশগ্রহণ করা থেকে বিরত থাকে। ফলশ্রুতিতে, ডব্লিউআইসিবি বিকল্প দল গঠন করে ও ডেভিড বার্নার্ডকে দলে রাখেন। ঐ সিরিজে তিনি ওয়েস্ট ইন্ডিজের শীর্ষস্থানীয় রান সংগ্রাহক ছিলেন। তিনটি অর্ধ-শতরানের ইনিংস খেলেছিলেন তিনি।
আগ্নেয়গিরিজাত শিলা

তুলনামূলকভাবে কম সিলিকা সামগ্রীর (৪৫% এবং ৫২% এর মধ্যে) কারণে গলিত ব্যাসল্ট লাভায় কম সান্দ্রতা রয়েছে, ফলে শীতকালে ঘনীভূত হত্তয়ার পূর্বে দ্রুত প্রবাহিত লাভা প্রবাহগুলি দুর্দান্ত অঞ্চলে ছড়িয়ে পড়ে। প্রবাহমান ব্যাসল্টগুলি এমন অনেক প্রবাহের ঘন ক্রম যা কয়েক হাজার বর্গকিলোমিটার জুড়ে বিস্তার লাভ করে এবং সমস্ত আগ্নেয়গিরির গঠনের মধ্যে সর্বাধিক পরিমাণে গঠন করতে পারে।
আগ্নেয়গিরিজাত শিলার ম্যাগমা পৃথিবীর পৃষ্ঠে উত্তপ্ত ও গলিত অবস্থায় পাওয়া যায়। এভাবে আগ্নেয়গিরিজাত শিলার রসায়ন পৃথিবীর অভ্যন্তরের গভীর অবস্থার সূত্র সরবরাহ করে।
এই আগ্নেয়শিলা কে উৎপত্তি অনুসারে দুই ভাগে ভাগ করা যায়, যথা -- নিঃসারী আগ্নেয় শিলা ও উদবেধী আগ্নেয় শিলা।
• ভূত্বক: প্রধানত এই আগ্নেয় শিলায় মহাসাগরীয় ভূত্বক গঠিত। ব্যাসল্ট শিলা গঠিত অঞ্চল সাধারণত চেপ্টাকৃতি হয়।
• গঠনকারী খনিজ: ব্যাসল্ট গঠনকারী প্রধান খনিজ গুলি হল কোয়ার্টজ , ফেল্ডসপার, অলিভিন ও পাইরক্সিন।
• প্রকৃতি : এই শিলা খুব ভারী ও শক্ত হয়। ক্ষয় প্রতিরোধী এই শিলা গাঢ় ধূসর থেকে কালো রংয়ের হয়।
• বৈশিষ্ট্য: ব্যাসল্ট শিলা উলম্ব দারণ ও ফাটলের সংখ্যা খুব বেশি। এই শিলার প্রবেশ্যতা যথেষ্ট বেশি। খুব দ্রুত জমাট বেঁধে গঠিত হওয়ায় এর দানা গুলো বেশ সূক্ষ্ম হয়। ব্যাসল্ট এর দানার ব্যাস 1 মিলিমিটার এর কম।
• ব্যবহার: রেললাইনে ব্যাসল্ট শিলা ব্যবহার করা হয়। এই শিলা দিয়ে বিভিন্ন ঘর সাজানোর জিনিসও বানানো হয়ে থাকে।
• রূপান্তরিত রূপ: ব্যাসাল্ট এর রূপান্তরিত রূপ হল অ্যাম্ফিবোলাইট ।
ব্যাসল্ট সাধারণত পৃথিবীর ভূপৃষ্ঠের অভ্যন্তরের গুরুমন্ডল-এ পাওয়া যায়।যে অঞ্চলটা সাধারণত 'ব্যাসল্ট অঞ্চল' নামেই পরিচিত।
কেন হফ

কেনেথ উইলিয়াম হফ (; জন্ম: ২৪ অক্টোবর, ১৯২৮ - মৃত্যু: ২০ সেপ্টেম্বর, ২০০৯) নিউ সাউথ ওয়েলসের অবার্ন এলাকায় জন্মগ্রহণকারী অস্ট্রেলীয় বংশোদ্ভূত নিউজিল্যান্ডীয় আন্তর্জাতিক ক্রিকেটার এবং নিউজিল্যান্ডীয় ও অস্ট্রেলীয় ফুটবলার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নর্দার্ন ডিস্ট্রিক্টস এবং অস্ট্রেলীয় ক্রিকেটে নিউ সাউথ ওয়েলস কোল্টস দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন কেন হফ।
১৯৫৬-৫৭ মৌসুম থেকে ১৯৫৯-৬০ মৌসুম পর্যন্ত কেন হফের প্রথম-শ্রেণীর খেলোয়াড়ী জীবন চলমান ছিল। ডানহাতি ফাস্ট বোলার ও কার্যকর নিচেরসারির ব্যাটসম্যান ছিলেন কেন হফ।
সবমিলিয়ে ২৮টি প্রথম-শ্রেণীর ক্রিকেটে খেলায় অংশগ্রহণ করেন। অধিকাংশই নর্দার্ন ডিস্ট্রিক্টস ও অকল্যান্ডের পক্ষে খেলেছেন তিনি। ১৯৫৮-৫৯ মৌসুমে প্লাঙ্কেট শীল্ডে অন্য যে-কোন খেলোয়াড়ের তুলনায় সর্বাধিক উইকেট লাভের কৃতিত্ব প্রদর্শন করেন। ১২.১৩ গড়ে ৩৬ উইকেট পান। তন্মধ্যে, ওতাগোর বিপক্ষে খেলায় ৯৩ রান খরচায় ১১ ও ক্যান্টারবারির বিপক্ষে ১১০ রান খরচায় ১০ উইকেটের সন্ধান পেয়েছেন। ঐ প্রতিযোগিতায় তার দল শিরোপা জয় করেছিল। ১৯৫৯ সালে নিউজিল্যান্ডীয় ক্রিকেট অ্যালমেনাক কর্তৃক বর্ষসেরা দুইজন খেলোয়াড়ের অন্যতম হিসেবে মনোনীত হন।
১৯৫৯-৬০ মৌসুমে অকল্যান্ডের সদস্যরূপে ব্যক্তিগত সেরা বোলিং পরিসংখ্যান গড়েন। সেন্ট্রাল ডিস্ট্রিক্টসের বিপক্ষে খেলায় ১৪৬ রান খরচায় ১২ উইকেট পান। প্রথম ইনিংসে ৭/৪৩ ও ৫/১০৩ বোলিং পরিসংখ্যান গড়েন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন কেন হফ। সবগুলো টেস্টই ইংল্যান্ডের বিপক্ষে খেলেছিলেন তিনি। ২৭ ফেব্রুয়ারি, ১৯৫৯ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৪ মার্চ, ১৯৫৯ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি।
এরপূর্বে ঐ বছরের শুরুতে দূর্ভাগ্যজনকভাবে তাকে ইংল্যান্ড গমনার্থে দলে রাখা হয়নি। ১৯৫৮-৫৯ মৌসুমে ইংল্যান্ডের বিপক্ষে দুই টেস্টে অংশ নিয়েছিলেন। সবমিলিয়ে টেস্টে ছয় উইকেট পেয়েছেন। অংশগ্রহণকৃত দুই টেস্টই তার প্রথম-শ্রেণীর ক্রিকেট খেলোয়াড়ী জীবনের সর্বশেষ ছিল।
টেস্ট খেলোয়াড়ী জীবন স্বল্পস্থায়ী হলেও পূর্ণাঙ্গ খেলোয়াড়ী জীবনে সর্বাধিক ৬ উইকেট লাভে কোন ব্যাটসম্যানকেই কট আউটে বিদেয় করেননি তিনি।
ক্রিকেটের পাশাপাশি ফুটবল খেলায়ও দক্ষ ছিলেন তিনি। নিউজিল্যান্ড ও অস্ট্রেলিয়ার পক্ষে ফুটবল খেলায় অংশ নিয়েছেন।
১৯৪৮ সালে অস্ট্রেলিয়ার জাতীয় দলের পক্ষে চারটি ফুটবল খেলায় অংশ নিয়েছিলেন। সবগুলোই নিউজিল্যান্ড দলের বিপক্ষে ছিল। ১৬ আগস্ট, ১৯৫৮ তারিখে নিউজিল্যান্ডের সদস্যরূপে ফুটবল খেলায় অভিষেক ঘটে তার। অস্ট্রেলিয়ার বিপক্ষে ঐ খেলায় তার দল ৩-২ ব্যবধানে পরাভূত হয়েছিল। পরের মাসে তিনি আরও চার খেলায় অংশ নেন। ১৪ সেপ্টেম্বর, ১৯৫৮ তারিখে তিনি তার সর্বশেষ এ-আন্তর্জাতিক খেলায় অংশ নেন। ঐ খেলায় তার দল নিউ ক্যালেডোনিয়াকে ২-১ ব্যবধানে পরাজতি করে।
২০ সেপ্টেম্বর, ২০০৯ তারিখে ৮০ বছর বয়সে কুইন্সল্যান্ডের গ্ল্যাডস্টোন এলাকায় কেন হফের দেহাবসান ঘটে।
ইলাবীড়া পূঞ্চিরা

ইলাবীড়া পূঞ্চিরা ভারতের কেরালা রাজ্যের কোট্টায়ম জেলার কঞ্জরের নিকট মেলুকাব গ্রামে অবস্থিত একটি শৈলময় পর্যটন স্থল৷ এই পর্যটন স্থলটি মানকুন্নু,
কোদয়তূরমালা অবং তোনিপ্পারা নামে তিনটি আকর্ষণীয় পর্বতশৃঙ্গ দ্বারা বেষ্টিত৷ অনুরূপ ভৌগোলিক কারণে এটি পর্বতারোহী ও পর্বতভ্রমণকারীদের জন্য একটি আদর্শ স্থান৷ 
"ইলা-বীড়া-পূঞ্চিরা"-এর আক্ষরিক অর্থ 'অপর্ণমোচী পুষ্পপূর্ণ জলাশয়' বা ফুলে ভরা এক পুকুর যেখানে পাতা ঝড়ে পড়ে না৷ বর্ষাকালে মৌসুমী বায়ুর আগমনে চারিদিকে পাহাড় ঘেরা অঞ্চলের মাঝের উপত্যকায় জল জমে বড়ো জলাশয়ের সৃষ্টি হয়৷ 
ইলাবীড়া পূঞ্চিরা অন্তর্দেশীয় এবং আন্তরাষ্ট্রীয় উভয় প্রকার পর্যটকদের ক্ষেত্রেই একটি আকর্ষণীয় ও আদর্শ পর্যটন স্থান। ইদুক্কি এবং কোট্টায়ম জেলার সীমান্তে অবস্থিত এই অঞ্চলটি দক্ষিণ ভারতের একটি অন্যতম শৈল শহর। এটি সমুদ্রপৃষ্ঠ থেকে ৩৫০০ মিটার উচ্চতায় মনোরম সবুজ আবৃত চা বাগান এবং উপত্যকার মাঝে অবস্থিত। 
একটি জনশ্রুতি অনুসারে, পাণ্ডবরা অজ্ঞাতবাসের সময় এই স্থানে সামরিক কিছুদিনের জন্য বাস করেছিলেন। তাদের স্ত্রী দ্রৌপদী তৎকালীন সময়ে এইখানে অবস্থিত একটি হ্রদের জলে স্নান করেছিলেন বলে জানা যায়। তার রূপে মুগ্ধ হয়ে একাধিকে দেবতা নিজেদের ঈক্ষণসন্তুষ্টি করার জন্য এখানে আসতেন। দেবরাজ ইন্দ্র অন্যান্য দেবতাদের এই কাণ্ডকারখানা ধরতে পেরে ওই হ্রদের চারদিকে আবরণ হিসেবে বিভিন্ন ধরনের ফুলে আবৃত পাহাড় নির্মাণ করেন এবং তাদের এই বিচিত্র অভ্যাস থেকে বিরত রাখার চেষ্টা করেন। এরপর থেকেই ওই জলাশয় পুষ্পময় পর্বতে ঘেরা একটি বিচ্ছিন্ন বাঁধে পরিণত হয়। ওই বাঁধের চারিদিকে কোন গাছপালা না থাকায় অঞ্চলটি বৃক্ষপত্রহীন হয়ে পড়ে, এরপর থেকে পর্বতঘেরা ওই অঞ্চল ইলা-বীড়া-পূঞ্চিরা নাম পায়। আবার অনেকে বলে থাকেন এই অঞ্চলে সবসময়েই বায়ুপ্রবাহের বেগ অধিক থাকায় গাছ থেকে খসে পড়া কোনো পাতাই আশেপাশে জমে না থাকার জন্য এরূপ নাম হয়ে থাকতে পারে৷ 
পূঞ্চিরার জনশ্রুতি অগস্ত্য মুনি এবং তাঁর আশ্রমকে কেন্দ্র করে। তিনি এই অঞ্চলের বাস করতেন এবং সাধারণ মানুষ এখনো বিশ্বাস করেন তিনি এখনো এখানেই কোথাও বাস করেন তার আশ্রম এখানে কোন একটি স্থানে লুক্কায়িত রয়েছে। এখানকার আরেকটি আকর্ষণীয় স্থান হল পাঞ্চালীর নির্মিত কৃষ্ণ মন্দির। সাধারণ মানুষের বিশ্বাস পাঞ্চালীর অক্ষয়পাত্র এখানে কোথাও রয়েছে এবং অগস্ত্য মুনি দ্বারা সুরক্ষিত। রামায়ণের কিছু অংশের সঙ্গেও এই অঞ্চলটির জড়িত। জনশ্রুতি রয়েছে বনপর্বে রাম, লক্ষ্মণ ও সীতা কিছু মাস এখানে বাস করেছিলেন৷
জনপ্রিয় সংস্কৃতিতে শেখ মুজিবুর রহমান

বাংলাদেশের প্রতিষ্ঠাতা রাষ্ট্রপতি বঙ্গবন্ধু শেখ মুজিবুর রহমানকে নিয়ে প্রধানত বাংলা ও পাশাপাশি অন্যান্য ভাষায় বিপুল সংখ্যক রচনা, বই, পুস্তিকা রচিত হয়েছে। বাংলাদেশের বহু প্রতিষ্ঠান ও বিষয়বস্তুর নামকরণ শেখ মুজিবুর রহমানের নামানুসারে করা হয়েছে। তার জীবনের উপর বিভিন্ন চলচ্চিত্র ও প্রামাণ্যচিত্র নির্মিত হয়েছে।
শেখ মুজিবুর রহমানের ২০১৮ খ্রিষ্টাব্দের ৩০ ডিসেম্বর বাংলাদেশের সমসাময়িক প্রধানমন্ত্রী ও শেখ মুজিবের কন্যা শেখ হাসিনা আওয়ামী লীগের কেন্দ্রীয় বৈঠকে ২০২০-২১ খ্রিষ্টাব্দকে বাংলাদেশ সরকারের পক্ষ থেকে শেখ মুজিবের জন্মশতবার্ষিকী পালনের জন্য মুজিব বর্ষ হিসেবে ঘোষণা করেন। ২০২০ সালের ১৭ মার্চ থেকে ২০২১ সালের ২৬ মার্চ পর্যন্ত এ বর্ষ উদ্‌যাপন করা হয়। ইউনেস্কোর ১৯৫টি সদস্য দেশে এই মুজিব বর্ষ পালন করা হয়।
বাংলাদেশের প্রেরিত প্রথম কৃত্রিম উপগ্রহ “বঙ্গবন্ধু-১” এর নামকরণ শেখ মুজিবুর রহমানের নামানুসারে করা হয়েছে। বাংলাদেশের দীর্ঘতম সেতু যমুনা বহুমুখী সেতুর নাম পরিবর্তন করে “বঙ্গবন্ধু সেতু” করা হয়। এছাড়াও ১৯৯৮ খ্রিষ্টাব্দে গুলিস্তানে অবস্থিত বাংলাদেশের জাতীয় স্টেডিয়াম “ঢাকা স্টেডিয়াম”-এর নাম পরিবর্তন করে বঙ্গবন্ধু স্টেডিয়াম রাখা হয়। ২০০৯ খ্রিষ্টাব্দে ঢাকার শেরে বাংলা নগরের আগারগাঁওয়ে অবস্থিত চীন-বাংলাদেশ মৈত্রী সম্মেলন কেন্দ্রের নাম পরিবর্তন করে “বঙ্গবন্ধু আন্তর্জাতিক সম্মেলন কেন্দ্র” পুনর্বহাল করা হয়। ২০০৪ খ্রিষ্টাব্দে “ভাসানী নভো থিয়েটার” এর নাম পরিবর্তন করে “বঙ্গবন্ধু শেখ মুজিবুর রহমান নভোথিয়েটার” নামকরণ করা হয়।
১৯৯৮ খ্রিষ্টাব্দে ঢাকার “ইনস্টিটিউট অব পোস্ট গ্রাজুয়েট মেডিসিন অ্যান্ড রিসার্চ”-কে (আইপিজিএমআর) মেডিকেল বিশ্ববিদ্যালয়ে উন্নীত করে বঙ্গবন্ধু শেখ মুজিব মেডিকেল বিশ্ববিদ্যালয় নাম রাখা হয়। বাংলাদেশের স্বাধীনতার পরপরই “জিন্নাহ সড়ক”-এর নাম পরিবর্তন করে “শেখ মুজিব সড়ক” নামে চট্টগ্রাম শহরের বাণিজ্যিক এলাকা আগ্রাবাদের প্রধান সড়কের নামকরণ করা হয়।
বাংলাদেশের প্রতিষ্ঠাতা ও প্রথম রাষ্ট্রপতি শেখ মুজিবুর রহমানের সম্মানে কলকাতার বেকার হোস্টেলের দুটি কক্ষ (২৩ ও ২৪ নং) জাদুঘরে রূপান্তরিত করা হয়। জাদুঘরটি ৩১ জুলাই ১৯৯৮ সালে উদ্বোধন করা হয়। ২৩ ফেব্রুয়ারি ২০১১ তারিখে, ছাত্রাবাসে মুজিবের আবক্ষ ভাস্কর্য স্থাপন করা হয়। এছাড়াও ২০১৭ খ্রিষ্টাব্দে ভারতের রাজধানী নয়াদিল্লির একটি সড়কের নাম বঙ্গবন্ধু শেখ মুজিব মার্গ করা হয়। কনট প্লেসের নিকটবর্তী স্থানটি ইতোপূর্বে পার্ক স্ট্রিট নামে পরিচিত ছিল।
২০২১ সালের ডিসেম্বরে তুরস্কের আঙ্কারায় শেখ মুজিবুর রহমানের একটি আবক্ষ ভাস্কর্য উদ্বোধন করা হয় এবং তার নামে একটি পার্কের নামকরণ করা হয়।
বাংলাদেশ ফুটবল ফেডারেশন বঙ্গবন্ধু গোল্ড কাপ নামে একটি আন্তর্জাতিক ফুটবল টুর্নামেন্ট আয়োজন করে। মুজিববর্ষ উপলক্ষে নাম পরিবর্তনের পর ২০২০ সাল থেকে ক্রিকেট টুর্নামেন্ট বাংলাদেশ প্রিমিয়ার লিগকে (বিপিএল) “"বঙ্গবন্ধু বিপিএল"” নামে আয়োজনের সিদ্ধান্ত নেয় বাংলাদেশ ক্রিকেট বোর্ড। এছাড়াও মুজিববর্ষ উপলক্ষে শেখ মুজিবের নামে ২০২০ সালের বাংলাদেশ গেমসের ৯ম আসরের নামকরণ “"বঙ্গবন্ধু বাংলাদেশ গেমস"” করা হয়। তবে করোনাভাইরাস মহামারীর কারণে বাংলাদেশ অলিম্পিক অ্যাসোসিয়েশন গেমস স্থগিত ঘোষণা করে।
২০২০ খ্রিষ্টাব্দের নভেম্বর-ডিসেম্বর মাসে বিসিবি টুয়েন্টি২০ ধরনের পাঁচদলীয় ক্রিকেট প্রতিযোগিতার আয়োজন করে। মুজিববর্ষের কারণে বঙ্গবন্ধু টি২০ কাপ নামে নামকরণ করা হয়।
মৌল কংকা

মৌল কংকা (বৈজ্ঞানিক নাম: "Delias acalis (Godart)") ‘পিয়েরিডি’ (Pieridae) গোত্র ও 'পাইরিনি' (Pierinae) উপ-গোত্র এবং ডেলিয়াস (Delias) বর্গের অন্তর্ভুক্ত প্রজাপতি।
মৌল কংকার প্রসারিত অবস্থায় ডানার আকার ৭০-৮০মিলিমিটার দৈর্ঘ্যের হয়।
ভারতে প্রাপ্ত মৌল কংকা এর উপপ্রজাতি হল-
ভারত (উত্তরাঞ্চল থেকে পশ্চিমবঙ্গ, উত্তর-পূর্ব ভারতের সর্বত্র এবং আন্দামান), বাংলাদেশ, মায়ানমার, শ্রীলঙ্কা, নেপাল, ভুটান এবং দক্ষিণ ও দক্ষিণ-পূর্ব এশিয়া এর বিভিন্ন অঞ্চলে এদের পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতি হরতনি প্রজাতির সাথে ভীষন সাদৃশ্যযুক্ত, তবে মৌল কংকা এর দাগ ছোপগুলি হরতনি অপেক্ষা অনেক হাল্কা। হরতনিএর সাব টার্মিনাল লাল ছোপের সারিটি সুবিন্যস্ত এবং প্রতিটি ছোপ সাদা বলয়াবৃত, মৌল কংকা এর সাবটার্মিনাল লাল ছোপগুলি অবিন্যস্ত এবং সাদা বর্হিবলয় বিহীন।
ডানার উপরিতল : পুরুষ প্রকারে ডানার উপরিতল সাদা। সামনের ডানার শিরাগুলি কালো এবং শীর্ষভাগ ও টার্মিনাল অংশ কালো। পিছনের ডানায় কখনো কখনো সরু কালো প্রান্তসীমা অথবা বর্ডার দেখা যায়।
স্ত্রী প্রকারে ডানার উপরিতল সাদাটে (whitish) শিরাগুলি পুরুষ অপেক্ষা অধিক কালো। সামনের ডানা ও কখনো কখনো পিছনের ডানা ঘনভাবে কালো আঁশে ছাঁওয়া।
ডানার নিম্নতল : পুরুষ প্রকারে সামনের ডানা সাদা এবং বলিষ্ঠ কালো শিরা দ্বারা চিত্রিত। অ্যাপেক্স এবং টার্মিনাল অংশ কালো। কোস্টা সরুভাবে কালো আঁশে ছাঁওয়া। স্ত্রী প্রকারে, সামনের ডানা ফ্যাকাশে এবং ঘনভাবে প্রায় সর্বত্রই কালো আঁশে ছাঁওয়া।
পিছনের ডানা পুরুষ প্রকারে বেসাল অংশ, সেল এবং ডরসাল অংশ চওড়া ভাবে হলুদ। ডিসকাল অঞ্চলের অন্তর্ভাগ হলুদ এবং বর্হিভাগ এবং উপরি অংশ সাদা, সাবটার্মিনাল লাল ছোপের সারিটিতে উপরদিকের ছোপগুলি অপেক্ষা নিচের দিকের ছোপগুলি ক্রমশ বড় হয়েছে। উক্ত লাল ছোপগুলির ভিতরের দিকের অংশ সামান্য তীক্ষ্ণ (Pointed inward)।
স্ত্রী প্রকার পিছনের ডানা পুরুষেরই অনুরূপ তবে হলুদের ভাগ কম, ডিসকাল অংশ হলদের পরিবর্তে সাদা।
শুঙ্গ কালো, মাথা, বুক, উদর সাদা। মাথা এবং বুক এর উপরিতল কালচে এবং ধূসর রোঁয়ায় আবৃত যা ধূসর নীলচে বর্ন দেখায়।
এই প্রজাতির উড়ান দূর্বল। এরা ফুলের মধুপান করতে ভালোবাসে এবং অন্যান্য বর্গভুক্ত প্রজাতিদের সাথে একত্রে মধুপান করে। মূলত ডানা বন্ধ অবস্থায় রোদ পোহাতে দেখা যায়। যদিও মাড পাডল এদের তেমন প্রিয় বিষয় নয়। তবে মাঝেমধ্যে নদী অথবা ঝর্নার প্বার্শবর্তী, শুকনো নদীখাতে ভিজে বালি, ভিজে মাটি অথবা নুড়ি পাথরে বসে মাড পাডল করতে লক্ষ্য করা যায়। এই প্রজাতি হিমালয়এ মূলত নিচু উচ্চতাযুক্ত (৯০০ মিটার পর্যন্ত) উষ্ণ উপত্যকায় বিচরন করে। তবে কোনো কোনো ক্ষেত্রে ৩০০০ ফুট উচ্চতা পর্যন্ত এদের দর্শন মেলে। অন্যত্র জঙ্গল পরিবেশে, সাধারনত উন্মুক্ত জঙ্গলে এদের বসবাস।
অ্যাডাম বাখের

অ্যাডাম মার্ক বাখের (; জন্ম: ২৯ অক্টোবর, ১৯৭৩) জোহেন্সবার্গ এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কাল থেকে ২০০০-এর দশকের মাঝামাঝি সময়কাল পর্যন্ত সালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে কেপ কোবরাস, গটেং, লায়ন্স ও ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন অ্যাডাম বাখের।
ইউএনআইএসএ’র রাজা সপ্তম এডওয়ার্ড স্কুলে পড়াশুনো করেন। ১৯৯০-৯১ মৌসুমে ট্রান্সভাল নাফের পক্ষে জুনিয়র প্রতিনিধিত্বমূলক ক্রিকেটে অংশ নেন।
১৯৯৩-৯৪ মৌসুম থেকে ২০০৫ সাল পর্যন্ত অ্যাডাম বাখেরের প্রথম-শ্রেণীর খেলোয়াড়ী জীবন চলমান ছিল। আক্রমণাত্মক ঢংয়ে উদ্বোধনী ব্যাটসম্যান হিসেবে খেলতেন। সীমিত ওভারের খেলায় যথেষ্ট সফলতার স্বাক্ষর রেখেছিলেন। ১৯৯৪-৯৫ মৌসুমে ট্রান্সভালের পক্ষে অভিষেক ঘটে তার।
সমগ্র খেলোয়াড়ী জীবনে উনিশটি টেস্ট ও তেরোটি একদিনের আন্তর্জাতিকে অংশগ্রহণ করেছেন অ্যাডাম বাখের। ২৬ ডিসেম্বর, ১৯৯৬ তারিখে ডারবানে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১১ নভেম্বর, ১৯৯৯ তারিখে হারারেতে স্বাগতিক জিম্বাবুয়ে দলের বিপক্ষে সর্বশেষ টেস্টে অংশ নেন তিনি।
১৯৯৫-৯৬ মৌসুমে দক্ষিণ আফ্রিকান ক্রিকেটে প্রথমবারের অংশগ্রহণ করেন অ্যাডাম বাখের। ঐ মৌসুমে অনূর্ধ্ব-২৪ দলের সদস্যরূপে শ্রীলঙ্কা গমন করেন তিনি। এর পরের বছর পরবর্তী গ্রীষ্মে টেস্ট ক্রিকেটে অংশগ্রহণের সুযোগ পান তিনি। ভারতের বিপক্ষে টেস্ট ক্রিকেটে অভিষেক পর্ব সম্পন্ন হবার পর ঘরোয়া ক্রিকেটে অংশ নেন। সফরকারী দলের শচীন তেন্ডুলকরের ক্যাচ ডিপ অঞ্চল থেকে তালুবন্দী করে দর্শনীয়তার ছাঁপ রাখেন ও স্মরণীয় করে রাখেন নিজেকে।
১৯৯৭-৯৮ মৌসুমে দুইটি অর্ধ-শতরানের ইনিংস খেলেন। তন্মধ্যে, পাকিস্তানের মাটিতে শেখুপুরায় অনুষ্ঠিত টেস্টে ৯৬ রানের অসাধারণ ইনিংস উপহার দেন তিনি। তবে ব্যর্থতাপূর্ণ ঐ মৌসুমে খেলা সত্ত্বেও গ্রীষ্মের শেষে অস্ট্রেলিয়া গমনের সুযোগ পান। শুরুতে তিনি কিছুটা গুটিয়ে খেলতেন। পরবর্তীতে ঐ সিরিজের পর সেঞ্চুরিয়নে স্বাগতিক অস্ট্রেলিয়ার বিপক্ষে আরও একটি ৯৬ রানের ইনিংস খেলেন। পরবর্তী দুই বছরও খেলার ধারা অব্যাহত রাখতে সক্ষম হন। কিন্তু, ইংল্যান্ড, জিম্বাবুয়ে ও ওয়েস্ট ইন্ডিজের বিপক্ষে দূর্বলমানের খেলা প্রদর্শন করলে দলের বাইরে তাকে রাখা হয়।
সাত বছর পর একদিনের ক্রিকেটে অংশ নেন। সাত বছর দলের বাইরে থাকার পর বিস্ময়করভাবে ২০০৪-০৫ মৌসুমে ইংল্যান্ডের বিপক্ষে ওডিআই সিরিজে তাকে অন্তর্ভুক্ত করা হয়। এরজন্যে মূলতঃ ঘরোয়া ক্রিকেটে ক্রমাগত রান সংগ্রহকে প্রাধান্য দেয়া হয়। কিন্তু, সিরিজের প্রথম ওডিআইয়ে অংশ নেয়ার পর তাকে দলের বাইরে রাখা হয়।
তার কাকা আলী বাখের দক্ষিণ আফ্রিকার সাবেক অধিনায়ক ও ক্রিকেট নির্বাহী।
গিনিয় ফুটবল ফেডারেশন

গিনিয় ফুটবল ফেডারেশন (, ; এছাড়াও সংক্ষেপে জিএফএফ নামে পরিচিত) হচ্ছে গিনির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৯ সালে প্রতিষ্ঠিত হয়েছে। এটি প্রতিষ্ঠার ৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর গিনির রাজধানী কোনাক্রিতে অবস্থিত।
এই সংস্থাটি গিনির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে গিনি জাতীয় চ্যাম্পিয়নশিপ এবং গিনি জাতীয় কাপের মতো প্রতিযোগিতার সকল কার্যক্রম পরিচালনা করে। বর্তমানে গিনিয় ফুটবল ফেডারেশনের সভাপতির দায়িত্ব পালন করছেন আন্তোনিও সুয়ারে এবং সাধারণ সম্পাদকের দায়িত্ব পালন করছেন মৌরিস কোইভোগি।
মফিজউদ্দীন আহমদ

মফিজউদ্দীন আহমদ (১৮৯১-১৯৭৯) বাংলাদেশী রাজনীতিবিদ ও আইনজীবী যিনি তৎকালীন পূর্ব পাকিস্তানের শিক্ষামন্ত্রী হিসেবে দায়িত্ব পালন করেন।
মফিজউদ্দীন আহমদ ১৮৯১ সালে কুমিল্লার দেবীদ্বারের বড়শালঘর গ্রামে জন্মগ্রহণ করেন। তিনি কলকাতা বিশ্ববিদ্যালয়ের অধীনে ১৯১৯ সালে ইংরেজিতে অর্নাসসহ বিএ পাস করে ঢাকা বিশ্ববিদ্যালয় থেকে বিএল পাস করেন। তার ছেলে এ বি এম গোলাম মোস্তফা বাংলাদেশের সাবেক সচিব, মন্ত্রী ও কুমিল্লা-৪ আসনের সাবেক সংসদ সদস্য।
মফিজউদ্দীন আহমদ কর্মজীবনের শুরুতে কুমিল্লা জেলা বারে ওকালতি ও রাজনৈতিক জীবন শুরু করেন। ১৯৩৩ সালে মুসলিম লীগে যোগদান করে তৎকালীন ত্রিপুরা জেলা মুসলিম লীগের সাধারণ সম্পাদক নির্বাচিত হন। তিনি ১৯৩৮ সালে বঙ্গীয় আইন পরিষদের সদস্য ও ১৯৪০ সালে শিক্ষা বিষয়ক পার্লামেন্টারি সেক্রেটারি মনোনীত হন। ১৯৪৬ সালে আবারও তিনি বঙ্গীয় আইন পরিষদের সদস্য নির্বাচিত হয়ে পাকিস্তান প্রতিষ্ঠার পর পূর্ব পাকিস্তানের ত্রাণ, পুনর্বাসন, রেজিস্ট্রেশন ও কারাগার বিষয়ক মন্ত্রী হিসেবে দায়িত্ব লাভ করেন। তিনি ১৯৫৪ সালে পাকিস্তান পরিকল্পনা কমিশনের সদস্য ও ১৯৬২ থেকে ১৯৬৫ মেয়াদে পূর্ব পাকিস্তানের শিক্ষামন্ত্রী হিসেবে দায়িত্ব পালন করেন।
মফিজউদ্দীন আহমদ তৎকালীন ব্রিটিশ সরকার কর্তৃক <nowiki>"</nowiki>আমলে খান সাহেব<nowiki>"</nowiki> ও <nowiki>"</nowiki>খান বাহাদুর<nowiki>"</nowiki> এবং পাকিস্তান সরকার কর্তৃক <nowiki>"</nowiki>সিতারা-ই-কায়েদে আজম<nowiki>"</nowiki> খেতাব অর্জন করেন।
মফিজউদ্দীন আহমদ ১৯৭৯ সালে মৃত্যুবরণ করেন।
ডাভিড রাউম

ডাভিড রাউম (, ; জন্ম: ২২ এপ্রিল ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব হফেনহাইম এবং জার্মানি অনূর্ধ্ব-২৩ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন।
২০০২–০৩ মৌসুমে, জার্মান ফুটবল ক্লাব টুস্পো নুর্নবের্গের যুব পর্যায়ের হয়ে খেলার মাধ্যমে রাউম ফুটবল জগতে প্রবেশ করেছেন এবং পরবর্তীকালে গ্রয়টার ফুর্টের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, প্রথমে গ্রয়টার ফুর্ট ২ এবং পরবর্তীতে গ্রয়টার ফুর্টের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৫ মৌসুম অতিবাহিত করেছেন; গ্রয়টার ফুর্টের হয়ে তিনি ৯৪ ম্যাচে ৪টি গোল করেছেন। ২০২১–২২ মৌসুমে, তিনি গ্রয়টার ফুর্ট হতে হফেনহাইমে যোগদান করেছেন।
২০১৬ সালে, রাউম জার্মানি অনূর্ধ্ব-১৯ দলের হয়ে জার্মানির বয়সভিত্তিক পর্যায়ে অভিষেক করেছিলেন। দলগতভাবে, রাউম এপর্যন্ত ১টি শিরোপা জয়লাভ করেছেন, যা তিনি জার্মানির বয়সভিত্তিক দলের হয়ে জয়লাভ করেছেন।
ডাভিড রাউম ১৯৯৮ সালের ২২শে এপ্রিল তারিখে জার্মানির নুর্নবের্গে জন্মগ্রহণ করেছেন এবং সেখানেই তার শৈশব অতিবাহিত করেছেন।
রাউম জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৬ সালের ১৩ই নভেম্বর তারিখে তিনি চেক প্রজাতন্ত্র অনূর্ধ্ব-১৯ দলের বিরুদ্ধে এক প্রীতি ম্যাচে জার্মানি অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৯ দলের হয়ে তিনি ২০১৭ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লিগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। ২০২১ সালে জার্মানি অনূর্ধ্ব-২১ দলের হয়ে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, যেখানে তিনি ৬টি ম্যাচে অংশগ্রহণ করেছেন। রাউম জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জার্মানি অনূর্ধ্ব-২৩ দলে স্থান পেয়েছেন। তিনি ২০১৭ সালের ১৭ই এপ্রিল তারিখে এক প্রীতি ম্যাচে ডেনমার্ক অনূর্ধ্ব-১৯ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।
নিকো শ্লটারবেক

নিকো শ্লটারবেক (, ; জন্ম: ১ ডিসেম্বর ১৯৯৯) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিন এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলে থাকেন।
জার্মান ফুটবল ক্লাব আলেনের যুব পর্যায়ের হয়ে খেলার মাধ্যমে শ্লটারবেক ফুটবল জগতে প্রবেশ করেছেন এবং পরবর্তীকালে কার্লস্রুহার এবং ফ্রাইবুর্গের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, জার্মান ক্লাব ফ্রাইবুর্গ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ০০ মৌসুম অতিবাহিত করেছেন; এছাড়াও একই মৌসুমে তিনি ফ্রাইবুর্গের মূল দলের হয়ে অভিষেক করেছেন। ২০২০–২১ মৌসুমে, তিনি ফ্রাইবুর্গ হতে ইউনিয়ন বার্লিনে যোগদান করেছেন।
২০১৭ সালে, শ্লটারবেক জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন।
দলগতভাবে, শ্লটারবেক এপর্যন্ত ১টি শিরোপা জয়লাভ করেছেন, যা তিনি ফ্রাইবুর্গ ২-এর হয়ে জয়লাভ করেছেন।
নিকো শ্লটারবেক ১৯৯৯ সালের ১লা ডিসেম্বর তারিখে জার্মানির ভাইবলিঙ্গেনে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি নিলস শ্লটারবেকের ভাতিজা, যিনি পূর্বে ফ্রাইবুর্গের হয়ে খেলেছেন। তার বড় ভাই কেভেন শ্লটারবেকপ একজন ফুটবল খেলোয়াড়।
শ্লটারবেক জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৭ সালের ১৭ই এপ্রিল তারিখে তিনি অস্ট্রিয়া অনূর্ধ্ব-১৮ দলের বিরুদ্ধে এক প্রীতি ম্যাচে জার্মানি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লিগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০১৯ সালের ১০ই অক্টোবর তারিখে এক প্রীতি ম্যাচে স্পেন অনূর্ধ্ব-২১ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।
আমস পিপার

আমস পিপার (, ; জন্ম: ১৭ জানুয়ারি ১৯৯৮) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব আরমিনিয়া বিলেফেল্ড এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।
জার্মান ফুটবল ক্লাব নর্ডকির্খেনের যুব পর্যায়ের হয়ে খেলার মাধ্যমে পিপার ফুটবল জগতে প্রবেশ করেছেন এবং পরবর্তীকালে ইউনিয়ন লুডিংহাউসেন এবং বরুসিয়া ডর্টমুন্ডের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব বরুসিয়া ডর্টমুন্ড ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; বরুসিয়া ডর্টমুন্ড ২-এর হয়ে তিনি ৩৪ ম্যাচে ১টি গোল করেছেন। ২০১৮–১৯ মৌসুমে, তিনি বরুসিয়া ডর্টমুন্ড ২ হতে আরমিনিয়া বিলেফেল্ডে যোগদান করেছেন।
২০১৫ সালে, পিপার জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন।
আমস পিপার ১৯৯৮ সালের ১৭ই জানুয়ারি তারিখে জার্মানির লুডিংহাউসেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
পিপার জার্মানি অনূর্ধ্ব-১৮ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৫ সালের ১৬ই নভেম্বর তারিখে তিনি নেদারল্যান্ডস অনূর্ধ্ব-১৮ দলের বিরুদ্ধে এক প্রীতি ম্যাচে জার্মানি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।
নিকলাস ডর্শ

নিকলাস বের্ন্ট ডর্শ (, ; জন্ম: ১৫ জানুয়ারি ১৯৯৮; নিকলাস ডর্শ নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লীগের শীর্ষ স্তর বেলজীয় প্রথম বিভাগ এ-এর ক্লাব খেন্ট এবং জার্মানি অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।
২০০২–০৩ মৌসুমে, জার্মান ফুটবল ক্লাব বাইয়ার্সডর্ফের যুব পর্যায়ের হয়ে খেলার মাধ্যমে ডর্শ ফুটবল জগতে প্রবেশ করেছেন এবং পরবর্তীকালে ডিটিএফএস রেহাউ, নুর্নবের্গ এবং বায়ার্ন মিউনিখের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, জার্মান ক্লাব বায়ার্ন মিউনিখ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; বায়ার্ন মিউনিখ ২-এর হয়ে তিনি ৬০ ম্যাচে ৭টি গোল করেছেন। একই মৌসুমে তিনি বায়ার্ন মিউনিখের মূল দলের অন্তর্ভুক্ত হয়েছিলেন, তবে ২০১৭–১৮ মৌসুমে উক্ত দলের হয়ে একমাত্র ম্যাচটি খেলেছেন। অতঃপর ২০১৮–১৯ মৌসুমে তিনি হাইডেনহাইমে যোগদান করেছেন। ২০২০–২১ মৌসুমে, তিনি ৩.৫ মিলিয়ন ইউরোর বিনিময়ে হাইডেনহাইম হতে বেলজীয় ক্লাব খেন্টে যোগদান করেছেন।
২০১২ সালে, ডর্শ জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।
দলগতভাবে, ডর্শ এপর্যন্ত ৩টি শিরোপা জয়লাভ করেছেন, যার সবগুলো তিনি বায়ার্ন মিউনিখের হয়ে জয়লাভ করেছেন।
নিকলাস বের্ন্ট ডর্শ ১৯৯৮ সালের ১৫ই জানুয়ারি তারিখে জার্মানির লিকটেনফেলসে জন্মগ্রহণ করেছেন এবং সেখানেই তার শৈশব অতিবাহিত করেছেন।
ডর্শ জার্মানি অনূর্ধ্ব-১৫, জার্মানি অনূর্ধ্ব-১৭, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১২ সালের ৯ই নভেম্বর তারিখে তিনি দক্ষিণ কোরিয়া অনূর্ধ্ব-১৫ দলের বিরুদ্ধে এক প্রীতি ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৭ দলের হয়ে তিনি ২০১৫ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৪ ম্যাচে অংশগ্রহণ করেছিলেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লীগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০১৯ সালের ৫ই সেপ্টেম্বর তারিখে এক প্রীতি ম্যাচে গ্রিস অনূর্ধ্ব-২১ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।
পারভিন মাসুদ ভাট্টি

পারভিন মাসুদ ভাট্টি ( ) হলেন একজন পাকিস্তানি রাজনীতিবিদ যিনি ২০০৮ সালের মার্চ থেকে ২০১৮ সালের মে পর্যন্ত পাকিস্তানের জাতীয় পরিষদের সদস্য ছিলেন।
তিনি ২০০২ সালে পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে পাঞ্জাব প্রাদেশিক পরিষদের সদস্য নির্বাচিত হয়েছিলেন। 
তিনি ২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান মুসলিম লীগ (এন) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান মুসলিম লীগের (এন) প্রার্থী হিসাবে তিনি পাকিস্তানের জাতীয় পরিষদে পুনরায় নির্বাচিত হয়েছিলেন।
মেহরিন রাজ্জাক ভুট্টো

মেহরিন রাজ্জাক ভুট্টো ( ) হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে রয়েছেন। এর আগে ২০০৮ সালের মার্চ থেকে ২০১৮ সালের মে পর্যন্ত তিনি জাতীয় সংসদ সদস্য ছিলেন।
২০০৮ সালের পাকিস্তানের সাধারণ নির্বাচনে সিন্ধু প্রদেশ থেকে নারীদের জন্য সংরক্ষিত একটি আসনে তিনি পাকিস্তান পিপলস পার্টির (পিপিপি) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
২০১৩ সালের পাকিস্তানের সাধারণ নির্বাচনে পূর্ববর্তী নির্বাচনী অঞ্চল থেকেই সংরক্ষিত নারী আসনে পাকিস্তান পিপলস্‌ পার্টির প্রার্থী হিসাবে তিনি পুনরায় জাতীয় সংসদে নির্বাচিত হয়েছিলেন। 
২০১৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে পিপিপির প্রার্থী হিসাবে তিনি জাতীয় সংসদে টানা তৃতীয় বারের মত নির্বাচিত হয়েছিলেন।
সামিয়া উসমান ফতেহ

সামিয়া উসমান ফতেহ (জন্ম: ২৮ জুলাই ১৯৪০) হলেন পাকিস্তানের একজন প্রাক্তন রাজনীতিবিদ। ১৯৭৩ সালে তিনি পাকিস্তানের উচ্চ কক্ষসভা সিনেটে নির্বাচিত হয়েছিলেন, কোন নারীর সিনেটে আসা পাকিস্তানের জন্য সেবারই প্রথম ছিল।
সামিয়া উসমান ফতেহ পাকিস্তানের গুজরাতের একটি মধ্যবিত্ত পরিবারে জন্মগ্রহণ করেছিলেন। তিনি তার স্কুলশিক্ষা সমাপ্ত করেছিলেন। তিনি শেখ উসমান ফতেহকে বিয়ে করেছিলেন।
সামিয়া উসমান ফতেহ এবং তার স্বামী দুজনেই পাকিস্তান পিপলস পার্টির (পিপিপি) প্রতিষ্ঠাতা সদস্য ছিলেন। তার স্বামী অবশ্য ১৯৭২সালে পার্টি ত্যাগ করেছিলেন। ১৯৬৮ সালে তিনি গুজরাত জেলার জন্য পিপিপির নারী শাখার সভাপতি নিযুক্ত হয়েছিলেন।
পিপিপির প্রার্থী সামিয়া ফতেহ ১৯৭৩ সালে একটি সাধারণ আসনে নির্বাচিত হয়েছিলন। এটি তাকে দেশের প্রথম এবং তার আমলের একমাত্র নারী সিনেটর হিসেবে পরিচিত করে তুলেছে। ১৯৭৩ সালের আগস্ট শপথ গ্রহণ করে তিনি ১৯৭৫ সালের আগস্ট পর্যন্ত দায়িত্ব পালন করেছিলেন। সেসময় তিনি অর্থনৈতিক বিষয় ও পরিসংখ্যান বিভাগের অর্থ, পরিকল্পনা ও উন্নয়ন কমিটিতে দায়িত্ব পালন করেছিলেন। 
পিপিপির প্রার্থী হিসেবে তিনি ১৯৭৭ সালে একটি বিশেষ আসনে পাকিস্তানের জাতীয় পরিষদে পুনরায় নির্বাচিত হয়েছিলেন
১৯৭৫ সালের ফেব্রুয়ারিতে জুলফিকার আলী ভুট্টোর মার্কিন যুক্তরাষ্ট্রে সরকারী সফরে সফরকারীদের সাথে তিনিও যুক্ত ছিলেন।
তিনি ১৯৭৭ সালে মুহাম্মদ জিয়া-উল-হকের সামরিক একনায়কতন্ত্রের বিরুদ্ধে সমাবেশ ও বিক্ষোভ প্রদর্শন করেছিলেন
রেজি প্রিডমোর

রেজিনাল্ড জর্জ প্রিডমোর এমসি (জন্ম- ২৯ এপ্রিল ১৮৮৬ এডবাস্টন, বার্মিংহামে, মৃত্যু- ইতালির ভেনিসের নিকটে, ১৩ মার্চ ১৯১৮ তারিখে) ছিলেন মাঠের হকি খেলোয়াড়, যিনি লন্ডনে ১৯০৮ গ্রীষ্মকালীন অলিম্পিকে ইংল্যান্ড দলের হয়ে স্বর্ণপদক জিতেছিলেন। ইংল্যান্ডের হয়ে ৮-১ গোলে জয় নিয়ে মেনস ফিল্ড হকিতে অলিম্পিক ফাইনালে একজন ব্যক্তির দ্বারা সর্বাধিক গোলের জন্য অলিম্পিক রেকর্ড গড়েছিলেন প্রিডমোর। এই রেকর্ডটি ১৯৫২ সালে হেলসিঙ্কি অলিম্পিক পর্যন্ত টিকে ছিল, সেখানে ভারতের বলবীর সিং সিনিয়র নেদারল্যান্ডসের বিপক্ষে ভারতের ৬-১ গোলে জয়ের জন্য পাঁচটি গোল করেছিলেন।
প্রিডমোর একজন ক্রিকেটারও ছিলেন এবং ওয়ারউইকশায়ারের হয়ে ডানহাতি ব্যাটসম্যান হিসাবে প্রথম শ্রেণির ক্রিকেট খেলতেন।
প্রথম বিশ্বযুদ্ধের সময় ৩১ বছর বয়সী প্রিডমোর একটি অ্যাকশনে নিহত হন। এসময় তিনি ইতালির পিয়াভ নদীর কাছে রয়্যাল ফিল্ড আর্টিলারিতে মেজর হিসাবে কাজ করতেন। তাকে কাছাকাছি গিয়াভেরা ব্রিটিশ কবরস্থানে দাফন করা হয়েছিল।
মঙ্গলা বানসোডে

মঙ্গলা বানসোডে হলেন মহারাষ্ট্র রাজ্যের একজন ভারতীয় তামাশা লোকশিল্পী এবং তিনি বিঠাবাই নারায়ণগাঁওকরের কন্যা। তিনি মহারাষ্ট্র সরকার কর্তৃক প্রদত্ত বিঠাবাই নারায়ণগাঁওকর আজীবন অর্জন সম্মাননা পুরস্কার জিতেছেন। তিনি নিজের ছেলে নিতিনের সাথে কাজ করেন, যিনি এই শৈলীতে তাঁর পরিবারের পঞ্চম প্রজন্ম। বলা হয়ে থাকে যে তিনি মহারাষ্ট্রের তামাশা গোষ্ঠীর একমাত্র মহিলা মালিক। তিনি কারাদের নিকটবর্তী কারাওয়াড়ি গ্রামের বাসিন্দা। তাঁর গোষ্ঠীতে ১৫০ জন মানুষ কাজ করে।
২০১৬ সালের জানুয়ারিতে গোয়া লোকোৎসবে অভিনয়ের ঠিক আগে, তাঁর মৃত্যু হয়েছে বলে একটি গুজব ছড়িয়েছিল। এর ফলে তিনি অনুষ্ঠান বন্ধ করে সাংবাদিকদের মুখোমুখি হতে বাধ্য হয়েছিলেন। ২০১৩ মরসুমে তাঁর গোষ্ঠী নারায়ণগাঁওয়ের তামাশা মেলায় সকলের মধ্যে বৃহত্তম অগ্রিম অর্থ অর্জন করেছিল। বলা হয় যে বানসোডের নাতনি, যিনি নিজে একজন ডাক্তার, তিনি তাঁর ঠাকুমার পেশা থেকে নিজেকে বিচ্ছিন্ন করে নিয়েছিলেন। নিজের বৈবাহিক পরিস্থিতির উন্নতিকল্পে তিনি এই কাজ করেছিলেন। কিন্তু মঙ্গলা চেয়েছিলেন, তাঁর নিজের এই নাতনী সায়ালি, যে তাঁর পুত্র নিতিনের মেয়ে, যেন ষষ্ঠ প্রজন্মের প্রতিভূ হয়ে এই অভিনয় শিল্পে আসে।
জাহরা ওয়াদুদ ফাতেমি

জাহরা ওয়াদুদ ফাতেমি ( ) এমন হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদে সদস্য হিসেবে রয়েছেন। এর আগে তিনি ২০১৩ সালের জুন থেকে ২০১৮ সালের মে পর্যন্ত জাতীয় সংসদ সদস্য ছিলেন।
তিনি ২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান মুসলিম লীগ (এন) (পিএমএল-এন) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।<ref name="thenews/30may2013"></ref>
তিনি ২০১৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পিএমএল-এনের প্রার্থী হিসাবে জাতীয় সংসদে পুনরায় নির্বাচিত হয়েছিলেন।
ব্যক্তিজীবনে তিনি একজন সমাজকর্মী। তিনি পাকিস্তানি কূটনীতিক তারিক ফাতেমিকে বিয়ে করেছিলেন।